
«Татарстан Республикасы муниципаль берәмлекләренең җирле үзидарә органнары һәм Татарстан Республикасы дәүләт хакимияте органнары арасында шәһәр төзелеше эшчәнлеге өлкәсендәге вәкаләтләрне
 яңадан бүлү турында» Татарстан Республикасы Законының 5 статьясына үзгәреш кертү хакында» Татарстан Республикасы законы проектына
 АҢЛАТМА

«Татарстан Республикасы муниципаль берәмлекләренең җирле үзидарә органнары һәм Татарстан Республикасы дәүләт хакимияте органнары арасында шәһәр төзелеше эшчәнлеге өлкәсендәге вәкаләтләрне яңадан бүлү турында» Татарстан Республикасы Законының 5 статьясына үзгәреш кертү хакында» Татарстан Республикасы законы проектын эшләү Казан шәһәре муниципаль берәмлегенең җирле үзидарә органнары һәм Татарстан Республикасы дәүләт хакимияте органнары арасында шәһәр төзелеше эшчәнлеге өлкәсендәге вәкаләтләрне яңадан бүлү срогын күчерү кирәклегенә бәйле.
2023 елның 23 декабрендәге 131-ТРЗ номерлы Татарстан Республикасы Законы (алга таба – 131-ТРЗ номерлы Закон) нигезендә 2024 елның 1 гыйнварыннан Татарстан Республикасы җирлекләренең һәм муниципаль районнарының җирле үзидарә органнары һәм Татарстан Республикасы дәүләт хакимияте органнары арасында шәһәр төзелеше эшчәнлеге өлкәсендәге вәкаләтләр яңадан бүленде. Шәһәр округлары өчен 131-ТРЗ номерлы Законның вәкаләтләрне яңадан бүлү турындагы нигезләмәләре 2026 елның 1 гыйнварыннан үз көченә керә һәм  Казан шәһәре муниципаль берәмлеге җирле үзидарә органнарына карата 2027 елның 1 гыйнварыннан кулланыла.
Шәһәр төзелеше эшчәнлеге күләмен исәпкә алып,  Казан шәһәре муниципаль берәмлегендә шәһәр төзелеше эшчәнлеге мәсьәләләре буенча килгән мөрәҗәгатьләр саны Татарстан Республикасының аерым муниципаль районнарына караганда сизелерлек артык. 
Мәсәлән, Казан шәһәре муниципаль берәмлеге башкарма комитеты тарафыннан түбәндәгеләр эшләнде:
2024 елда җир кишәрлекләренең шәһәр төзелеше планнарын бирү буенча 7 361 гариза каралды һәм 5 346 мондый рөхсәт бирелде,  төзелешкә рөхсәт алуга 1 554 гариза каралды һәм 621 мондый рөхсәт бирелде, объектларны файдалануга кертүгә 458 гариза каралды һәм 154 мондый рөхсәт бирелде, Шәһәр төзелеше эшчәнлеген тәэмин итү мәгълүмат системасыннан белешмәләр бирү турында 1 502 гариза каралды;
2025 елда җир кишәрлекләренең шәһәр төзелеше планнарын бирү буенча 9 135 гариза каралды һәм 5 250 мондый рөхсәт бирелде,  төзелешкә рөхсәт алуга 1 860 гариза каралды һәм 674 мондый рөхсәт бирелде, объектларны файдалануга кертүгә 555 гариза каралды һәм 175 мондый рөхсәт бирелде, Шәһәр төзелеше эшчәнлеген тәэмин итү мәгълүмат системасыннан белешмәләр бирү турында 931 гариза каралды.
Татарстан Республикасы территориясендә торак төзелеше объектларын гамәлгә кертү планын, аның шактый өлеше Казанга туры килә, үз вакытында башкаруны тәэмин итү максатларында региональ дәрәҗәгә күчерүгә планлаштырыла торган вәкаләтләрнең Казан шәһәре өчен мөһим һәм әһәмияткә ия булуын игътибарга алып, закон проектында шәһәр төзелеше эшчәнлеге өлкәсендәге вәкаләтләрне яңадан бүлүне Казан шәһәре өчен 2027 елның 1 гыйнварына кадәр кичектерү тәкъдим ителә.
